|  |  |
| --- | --- |
|  | APROB  Șef al Direcției generale finanțe a  Consiliului municipal Chișinău  Olga URSU  „\_\_\_\_” martie 2019 |

***ANUNŢ***

***cu privire la desfăşurarea concursului privind ocuparea***

***funcţiilor publice vacante în cadrul Direcţiei***

***generale finanţe a Consiliului municipal Chişinău***

În conformitate cu Regulamentul cu privire la ocuparea funcţiei publice vacante prin concurs, aprobat prin Hotărârea de Guvern nr. 201 din 11 martie 2009, Direcţia generală finanţe anunţă concursul pentru funcţia vacantă:

***specialist superior,*** ***Serviciul investiții din cadrul Direcția buget și sinteză***

**Informaţia necesară:**

***Denumirea autorităţii publice:*** Direcţia generală finanţe a Consiliului municipal Chişinău

***Sediul autorităţii:*** mun. Chişinău, bd. Ştefan cel Mare şi Sfânt, 83

***Scopul şi sarcinile de bază ale funcţiei publice vacante, conform fişei postului:***

**Scopul general al funcţiei:**

Asigurarea estimării veridice şi economic argumentate a cheltuielilor la ramura „Investiții” ca parte componentă a bugetului municipal Chişinău.

**Sarcinile de bază:**

Verificarea corectitudinii introducerii obiectivelor prevăzute în programul de investiții pentru UAT de nivelul I aprobat de către Consiliul municipal Chișinău, conform clasificației funcționale;

Asigurarea executării și valorificării transferurilor capitale la partea de cheltuieli a unităților administrativ-teritoriale de nivelul I, beneficiari ai alocațiilor din bugetul municipal Chișinău;

Întocmirea registrului privind evidența licitațiilor publice desfășurate de către subdiviziunile Consiliului municipal Chișinău, la care au participat reprezentanții Serviciului investiții;

Perfectarea materialelor privind modificarea bugetului municipal Chișinău la Programul de investiții și reparații capitale la capitolul „Transferuri capitale”;

Înregistrarea în ,,Registrul documentelor de intrare” a scrisorilor, petițiilor, cererilor și propunerilor instituțiilor/autorităților bugetare din domeniul investițiilor capitale.

***Condiţiile de participare la concursul pentru ocuparea funcţiei publice vacante în cadrul Direcţiei generale finanţe:***

**Condiții de bază:**

a) deţinerea cetăţeniei Republicii Moldova;  
b) posedarea limbii de stat și a limbii ruse;  
c) capacitatea deplină de exerciţiu;

d) neatingerea vârstei necesare obţinerii dreptului la pensie pentru limită de vârstă;

e) persoana este aptă, din punct de vedere al stării sănătăţii, pentru exercitarea funcţiei publice, conform certificatului medical eliberat de instituţia medicală abilitată, dacă pentru funcţia respectivă sunt stabilite cerinţe speciale de sănătate;  
f) în ultimii 5 ani nu a fost destituită dintr-o funcţie publică conform art. 64 alin. (1) lit. a) şi b) sau nu i-a încetat contractul individual de muncă pentru motive disciplinare;

g) nu are antecedente penale nestinse pentru infracţiuni săvârşite cu intenţie;

h) nu este privată de dreptul de a ocupa anumite funcţii sau de a exercita o anumită activitate, ca pedeapsă de bază sau complementară, ca urmare a sentinţei judecătoreşti definitive prin care s-a dispus această interdicţie.

**Cerințe specifice:**

Studii superioare (ştiinţe economice, construcții) absolvite cu diplomă de licenţă sau echivalentă;

6 luni de experienţă profesională în domeniul respectiv;

Cunoaşterea actelor normative referitoare la activitatea profesională, cunoştinţe de operare la calculator.

**Abilități:**

Lucrul cu informaţia, comunicare eficientă, aplanare a situaţiilor de conflict, lucrul în echipă.

**Atitudini/comportamente:**

Responsabilitate, obiectivitate, respect faţă de oameni, loialitate, comportament etic, integritate profesională, tendinţa către dezvoltare profesională continuă

***Bibliografia în baza căreia vor fi formulate întrebările pentru concurs:***

* **Constituția Republicii Moldova**
* **Acte normative în domeniul serviciului public**

Legea cu privire la funcţia publică şi statutul funcţionarului public nr. 158-XVI din 04.07.2008;

Legea privind Codul de conduită a funcţionarului public nr. 25-XVI din 22.02.2008;

Hotărârea de Guvern nr. 201 din 11.03.2009 „Privind punerea în aplicare a prevederilor Legii nr. 158-XVI din 4 iulie 2008 „Cu privire la funcţia publică şi statutul funcţionarului public”.

* **Acte normative în domeniul administrației publice locale**

Legea privind administraţia publică locală nr. 436-XVI din 28.12.2006;

Legea privind statutul municipiului Chișinău nr. 136 din 17.06.2016;

* **Acte normative în domeniul de specialitate**

Legea finanțelor publice și responsabilității bugetar-fiscale nr. 181 din 25.07.2014;

Legea privind finanţele publice locale nr. 397-XV din 16.10.2003;

Legea privind achiziţiile publice nr. 131 din 03.07.2015;

Hotărârea de Guvern cu privire la investiţiile capitale publice nr. 1029 din 19.12.2013;

Ordinul Ministrului finanțelor cu privire la aprobarea Instrucţiunii privind managementul proiectelor de investiţii capitale nr. 185 din 03.11.2015;

Ordinul Ministrului finanțelor nr. 208 din 24.12.2015 privind Clasificația bugetară;

Ordinul Ministrului finanțelor nr. 209 din 24.12.2015 cu privire la aprobarea Setului metodologic privind elaborarea, aprobarea şi modificarea bugetului.

***Documentele ce urmează a fi prezentate de candidaţi pentru participare la concurs:***

* formularul de participare (se anexează);
* copia buletinului de identitate, din care să fie excluse informaţiile privind: înălţimea, culoarea ochilor, grupa sanguină, situaţia militară, datele privind copiii, datele privind soţia/soţul, informaţia privind participările la alegeri, privind starea civilă, privind domiciliile anterioare celui existent în prezent;
* copiile diplomelor de studii şi ale certificatelor de absolvire a cursurilor de perfecţionare profesională;
* copia carnetului de muncă;
* certificatul medical\*;
* cazierul judiciar\*;
* documentele care atestă prestarea voluntariatului – în cazul în care candidatul consideră necesar.

\*) Certificatul medical și cazierul judiciar pot fi înlocuite cu declaraţia pe propria răspundere. În acest caz, candidatul are obligaţia să completeze dosarul de concurs cu originalul documentelor în termen de maximum 10 zile calendaristice de la data la care a fost declarat învingător, sub sancţiunea neemiterii actului administrativ de numire.

***Notă:*** Copiile documentelor nominalizate pot fi autentificate de notar sau prezentate împreună cu documentele originale pentru verificarea veridicităţii acestora. Candidaţii depun documentele personal (cu condiţia că vor prezenta în ziua concursului toate actele în original pentru autentificare). În situaţia în care dosarul de concurs se depune prin poştă sau e-mail, verificarea veridicității documentelor se va efectua la data desfăşurării probei scrise a concursului sau a interviului în cazul ocupării funcţiei publice de conducere de nivel superior, sub sancţiunea respingerii dosarului de concurs.

***Prelungirea datei-limită de depunere a documentelor: 15 mai 2019***

***Modalitatea de depunere a documentelor:*** prin poștă, e-mail sau personal.

**Direcția generală finanțe**

Telefon de contact:(022) 226929

E-mail: [olga.mocanu.dgf@cmc.md](mailto:olga.mocanu.dgf@cmc.md)

Adresa poștală: mun. Chişinău, str. Vlaicu Pârcălab, 57

Persoana responsabilă de oferirea informaţiilor suplimentare şi de primirea documentelor:

Olga Mocanu